Shkodër, një stuhi e pazakontë breshëri shoqërohet me dëme të mëdha në bujqësi
Stuhia e pazakontë për këtë periudhë të vitit bllokoi për disa orë rrugët dhe shkaktoi dëme në rreth 350 hektarë tokë
Ndryshimi i papritur i motit në orët e para të mëngjesit të sotëm është shoqëruar me stuhi të mëdha breshëri, duke krijuar një situatë të pazakontë brenda qytetit të Shkodrës, por edhe rrethinave të tij. Kjo ka krijuar panik në qytet dhe, sipas drejtuesit të ndërmarrjes së ujësjellës-kanalizimeve, Mark Mollës, për disa orë rrugët janë bllokuar nga breshëri. tha ai Që nga ora 7 e mëngjesit, mjetet e bashkisë kanë nisur punën për pastrimin e rrugëve duke mundësuar rifillimin e lëvizjes në qytet. Ndërkohë, stuhia e breshërit ka lënë pasoja të shumta në zonën rurale të bashkisë së Shkodrës, duke dëshmuar se sa e brishtë është situata në bujqësi dhe ndikimin e madh që kanë në këtë sektor fenomenet natyrore, Për dëmet e shkaktuara gjatë natës nga stuhia e pazakontë e breshërit, fermerët kërkojnë ndihmën e shtetit. Fermeri Arben Peshku nga fshati Kuç, thotë se nuk është në gjendje të paguaj siguracione për rastet e dëmtimit të prodhimeve bujqësore në fushë. thotë ai Drejtuesi i bujqësisë në Bashkinë e Shkodrës, Alban Sekja, thotë se stuhia e breshërit ka prekur kryesisht fshatrat e njësisë administrative Guri Zi, një nga më të mëdhatë në Bashkinë e Shkodrës, duke dëmtuar rreth 350 hektarë me kultura bujqësore. , tha ai Vitet e fundit, fshatrat përreth qytetit të Shkodrës janë përfshirë disa herë nga fatkeqësitë natyrore si përmbytjet apo stuhitë e shiut dhe breshëri, që kanë dëmtuar ekonominë familjare të qindra fermerëve. Megjithatë, fermat bujqësore vazhdojnë të funksionojnë jashtë sistemit të siguracioneve, ç’ka vë në rrezik qëndrueshmërinë dhe vazhdimësinë e tyre.